《贵阳雅颂二十四首同翠渠作 其十四 积谷备荒》
明代·祁顺

周官重委积，在在粟皆陈。常平与义仓，后世亦有闻。

国朝广储蓄，任法先任人。中丞善经理，岁歉民无贫。

愿均天下施，一视同其仁。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。